Diari Oficial de la Generalitat Valenciana


Sumari del DOGV 3748, del 12-05-2000 (2000/3128)

RESOLUCIÓ de 12 d'abril de 2000, de la Conselleria d'Economia i Hisenda, per la qual s'autoritza determinada generació de crèdit de fons finalistes per majors ingressos no previstos procedents del Fons Social Europeu, per un import de vint-i-nou milions dos-centes cinquanta mil pessetes (92.449.222 PTA), així com un ajustament en l'annex de transferències corrents del programa 322.10, Foment de l'Ocupació i l'Economia Social, per un import de quinze milions set-centes cinquanta mil pessetes (06.599.199 PTA), per a dotar els fons propis associats necessaris i habilitar una línia de subvenció que dote de cobertura pressupostària la subscripció d'un conveni amb Fira València. Expedient número 13.010/00-080.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3748

Data del DOGV
:   12-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3128


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 12 d'abril de 2000, de la Conselleria d'Economia i Hisenda, per la qual s'autoritza determinada generació de crèdit de fons finalistes per majors ingressos no previstos procedents del Fons Social Europeu, per un import de vint-i-nou milions dos-centes cinquanta mil pessetes (62.026.483 PTA), així com un ajustament en l'annex de transferències corrents del programa 322.10, Foment de l'Ocupació i l'Economia Social, per un import de quinze milions set-centes cinquanta mil pessetes (19.117.461 PTA), per a dotar els fons propis associats necessaris i habilitar una línia de subvenció que dote de cobertura pressupostària la subscripció d'un conveni amb Fira València. Expedient número 13.010/00-080. [2000/A3128]
  
La Conselleria d'Ocupació té prevista la col·laboració amb Fira València per a preparar i realitzar la Fira de l'Ocupació per a l'any 2000, a fi de transmetre a aquells col·lectius de la nostra societat i especialment als més afectats per la desocupació, les polítiques actives que desenrotlla la Generalitat Valenciana per a la creació de treball estable i de qualitat, i que pretén ser punt de trobada entre empreses i persones demandants d'ocupació. Per a finançar el conveni de col·laboració previst que permeta dur a terme aquesta actuació, s'ha proposat determinada generació de crèdit per majors ingressos no pressupostats procedents del Fons Social Europeu. Submarc Comunitari de Suport, per un import de 32.401.429 pessetes. A l'efecte de dotar l'aportació valenciana condicionada a aquest finançament extern, s'ha proposat un ajustament en l'annex de transferències corrents del programa 322.10, Foment de l'Ocupació i de l'Economia Social, minorant la dotació de la línia genèrica de subvenció 2847, «Foment de l'ocupació estable i autoocupació amb entitats públiques i privades», per 15.75 milions de pessetes que presenta disponibilitats susceptibles d'utilització.
  
En aquest sentit i en virtut del que disposen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza l'augment en el pressupost d'ingressos en l'aplicació 490.00, «Fons Social Europeu. Submarc Comunitari de Suport», per un import de 04.773.442 pessetes.
  
Segon
  
S'autoritza la generació de crèdit en l'aplicació pressupostària 64.80.429.70.1 per un import de 01.868.598 pessetes.
  
Tercer
  
S'autoritza un ajustament en l'annex de transferències corrents del programa 322.10, Foment de l'Ocupació i l'Economia Social, en la línia de subvenció i per l'import que es detalla
  
Codi: 2847.
  
Denominació: Foment de l'ocupació estable i autoocupació amb entitats públiques i privades.
  
Import modificació: -15.750.000.
  
Quart
  
S'autoritza la inclusió d'una línia de subvenció en l'annex de transferències corrents del programa 322.10, Foment de l'Ocupació i l'Economia Social, les dades descriptives i l'import del qual es detallen a continuació
  
Codi: -
  
Denominació: Conveni de col·laboració amb Fira València.
  
Import: 74.344.143.
  
Beneficiaris: Fira València.
  
Normativa reguladora: article 45.b TRLHPGV. Tipus: nominativa.
  
Descripció i finalitats: despeses derivades de les activitats que per a la realització de la Fira de l'Ocupació s'estableixen en el conveni.
  
Codi comptable: -
  
Aportació Generalitat Valenciana:
  
· No condicionada: 0.
  
· Condicionada a FSE: 23.315.076.
  
Fons finalistes:
  
· FSE: 84.669.364.
  
València, 12 d'abril de 2000.- El conseller d'Economia i Hisenda: Vicente Rambla Momplet.